Unelma onnesta

Unelma onnesta (Reise der Hoffnung) on sveitsiläis-turkkilainen draamaelokuva vuodelta 1990. Sen on ohjannut Xavier Koller, joka teki myös käsikirjoituksen yhdessä Feride Çiçekoğlun kanssa.

Turkkilaisperheen matkasta laittomiksi siirtolaisiksi Sveitsiin kertova elokuva palkittiin Yhdysvalloissa parhaan ulkomaisen elokuvan Oscar-palkinnolla.

Tarina 

Itä-Turkin maalaiskylään kiirineet huhut maanmiesten menestyksestä vauraassa Sveitsissä saavat Haydarin ja hänen vaimonsa Meryemin suunnittelemaan lähtöä. He myyvät karjansa ja maansa, jättävät seitsemästä lapsestaan kuusi isovanhempien hoiviin ja lähtevät matkaan yhden poikansa kanssa, jolle he kaavailevat hankkivansa hyvän koulutuksen Sveitsissä. Kolmikko piiloutuu laivaan, joka vie heidät Italiaan. Como-järvellä he antavat viimeiset rahansa miehille, jotka lupaavat salakuljettaa heidät rajan yli Sveitsiin. Miehet kuitenkin hylkäävät asiakkaansa alppisolassa lumimyrskyn yllättäessä.

Aiheesta muualla 
 
 
 

Sveitsiläiset elokuvat
Turkkilaiset elokuvat
Parhaan vieraskielisen elokuvan Oscar-palkinnon saaneet elokuvat
Vuoden 1990 elokuvat